Ben-Huras

Ben-Huras () – 1959 m. JAV sukurtas istorinis epas, tapęs brangiausiu iki tol sukurtu filmu ir antru pagal pelną, nusileisdamas tik dramai „Vėjo nublokšti“. Filmavimo darbams buvo naudojama daugiau kaip 200 kupranugarių, 2500 arklių ir 50000 statistų. 9 minutes trunkanti kovos vežimų lenktynių scena ilgai buvo laikoma viena įspūdingiausių kinematografijos istorijoje, o kompozitoriaus Miklós Rózsa sukurtas garso takelis yra ilgiausias kada nors skirtas kino filmui.

Juosta pelnė net 11 Oskaro apdovanojimų bei daug kitų prizų ir yra laikoma vienu geriausių kada nors sukurtų filmų.

Pirmasis filmas „Ben-Huras“ buvo sukurtas 1925 m. Kompanija „MGM“, sukūrusi abu šiuos filmus, 2016 m. planuoja išleisti dar vieną šio epo perdirbinį.

 Siužetas 

26-ieji mūsų eros metai. Į Jeruzalę, valdomą Romos imperijos, atvyksta naujas tribūnas Mesala. Kažkada jis praleido čia vaikystę, artimai bendravo su Judu Ben-Huru ir buvo įsimylėjęs jo seserį Tirzą. Dabar Mesala vėl nori atnaujinti santykius su Judu, kuris tapo įtakingas savo tautiečių tarpe. Ben-Huro šeima pradžioje taip pat džiaugiasi grįžusiu Mesala, tačiau kuomet šis pradeda siekti Judo vardu užsitikrinti didesnę savo ir romėnų įtaką bei išduoti planuojamo sukilimo organizatorius, šis atsisako padėti ir tokiu būdu buvę draugai tampa priešais. Judas, kuris gyvena su motina, seserimi ir puoselėja šiltus jausmus savo ištikimo vergo Simonidžio dukrai Esterai, pradžioje nesitiki nieko blogo, tačiau netrukus įvyksta nelaimė: naujojo Judėjos valdytojo parado metu nuo jo namo stogo nukrenta kelio čerpės, kas palaikoma pasikėsinimu. Huro motina Miriam ir sesuo Tirza atsiduria kalėjime, o Judas nuteisiamas tremčiai, tačiau prieš išsiunčiant prisiekia Mesalai, kad atkeršys jam bet kokia kaina.

Trejetą metų Judas vergauja irkluotoju galeroje Viduržemio jūroje. Romos konsulas Kvintas Arijus, kuriam priklauso laivas, atkreipia į jį dėmesį ir siūlo tapti jo gladiatoriumi, tačiau Huras atsisako. Netrukus laivai susiremia mūšyje su Makedoniečiais ir jų galera nuskęsta. Judas išgelbėja konsulą ir atsidėkodamas šis pasiima jį į Romą. Čia imperatorius Tiberijus, apdovanodamas Arijų už laimėtą mūšį, dovanoja jam Ben-Hurą, o jis ne tik išlaisvina Judą, bet ir įsūniją jį.

Tapęs įtakingu ir turtingu, Judas grįžta į Jeruzalę, kad atkeršytų Mesalai už skriaudą…

 Pagrindiniai aktoriai 
 Aktorius – vaidmuo

 Charlton Heston – Judas Ben-Huras
 Jack Hawkins – Kvintas Arijus
 Haya Harareet – Estera
 Stephen Boyd – Mesala
 Hugh Griffith – šeichas Ilderimas
 Martha Scott – Miriam
 Cathy O‘Donnell – Tirza
 Sam Jaffe – Samonidas
 Finlay Currie – Baltazaras
 Frank Thring – Pontijus Pilotas
 Terence Longdon – Drusus
 George Relph – Tiberijus Cezaris

 Gamyba 
Apie planus kurti filmą kompanija „MGM“ pranešė dar 1952 m., o pagrindiniai vaidmenys buvo numatyti aktoriams Stewrd Granger ir Robert Taylor. Filmavimo darbai buvo planuojami Italijoje, o prodiuseriu 1953 m. pabaigoje tapęs Sam Zimbalist scenarijaus autoriumi nusamdė Karlą Tunbergą. Filmo režisieriumi buvo įvardintas Sidney Franklin, o pagrindinio vaidmens atlikėju – Marlon Brando. 1955 m. rugsėjį Tunbergo scenarijus buvo baigtas, filmui numatytas 7 milijonų dolerių biudžetas, o kūrimo darbai numatyti kitais metais Izraelyje arba Egipte, tačiau 1956 m. pradžioje „MGM“ sustabdė parengiamuosius darbus.Pryor, Thomas M. „Sidney Franklin Resigns at M-G-M.“ The New York Times. 1958-06-17.

Situacija pasikeitė tais pačiais metais kompanijai „Paramount Pictures“ išleidus religinį epą „The Ten Commandments“. Šiam sulaukus sėkmės, „MGM“ vėl grįžo prie „Ben-Huro“ idėjos. Filmavimo darbai prasidėjo 1958 m. gegužę, o numatytas 7 milijonų biudžetas galiausiai viršijo 15 milijonų (123 milijonus šių laikų kursu). Nepaisant to, būtent šis filmas išgelbėjo kino kompaniją nuo gresiančio bankroto.

Filmo režisieriumi tapo William Wyler, kuris buvo vienas iš 1925 m. versijos režisieriaus asistentų. Filmui įvairūs scenaristai sukūrė 12 jo versijų, o Karlo Tunbergo darbas buvo vienas paskutiniųjų. Vis dėlto ir juo prodiuseriai nebuvo iki galo patenkinti, ypač tuo, kad filmas, skirtingai nei Lew Wallace romanas, baigiasi Jėzaus Kristaus nukryžiavimu. Wyler, kuris už filmą gavo 350 tūkstančių dolerių ir 3 procentus pelno, taip pat tapo geriausiai apmokamu režisieriumi. Jo pageidavimu, filmavimo darbai buvo vykdomi Romoje. Pagrindinio vaidmens atlikėju pretendavo tapti Burt Lancaster, Paul Newman, Marlon Brando, Rock Hudson, Geoffrey Horne ir Leslie Nielsen, tačiau dėl skirtingų priežasčių jo atsisakė. Kirk Douglas buvo susidomėjęs šia galimybe, tačiau filmo kūrėjai pirmenybę teikė Charlton Heston, kuriam buvo sumokėta 250 tūkstančių dolerių.

Juostoje keletą kartų yra matomas Jėzus Kristus, tačiau jis nepasako nei žodžio, be to, nėra rodomas veidas.

 Apdovanojimai ir nominacijos 
MetaiApdovanojimasApdovanojimų kategorijaAsmuoRezultatas1960Oskaras geriausias filmas  geriausias aktorius Charlton Heston  geriausias antrojo plano aktorius Hugh Griffith  geriausias režisierius William Wyler  geriausia kinematografija (spalvota) Robert Surtees  geriausi kostiumai Elisabeth Haffenden  geriausias garsas Franklin Milton  geriausias montažas  geriausi specialieji efektai  geriausios dekoracijos  geriausia muzika Miklós Rózsa  geriausias scenarijus Karl Tunberg 1960Auksinis gaublys geriausias filmas – drama  geriausias režisierius William Wyler  geriausias antrojo plano aktorius Stephen Boyd  specialus apdovanojimas už žirgų lenktynių sceną Andrew Morton  geriausias aktorius Charlton Heston  1960 BAFTA geriausias filmas William Wyler 1960Laurel apdovanojimas specialus apdovanojimas  geriausias aktorius Charlton Heston 2 vieta geriausias aktorius Stephen Boyd 3 vieta geriausias antrojo plano aktorius Hugh Griffith 3 vieta 1961 Bambi apdovanojimasgeriausias aktorius Charlton Heston
  3 vieta1961David di Donatello geriausias užsienio filmas  geriausias užsienio aktorius Charlton Heston  1961 Grammy geriausia muzika filmui Miklós Rózsa  2006 Saturno apdovanojimas geriausias klasikos DVD 

 Šaltiniai 

 Literatūra 


Kategorija:1959 filmai
Kategorija:JAV filmai
Kategorija:Istoriniai filmai
Kategorija:Epiniai filmai
Kategorija:Dramos